UNIVERZITET U TUZLI
r a s p i s u j e

I
J A V N I KONKURS
za prijem u radni odnos na neodređeno vrijeme na sljedeća radna mjesta:

1. ,,Sistem inženjer,, - 1 izvršilac 
OPIS POSLOVA: vodi administraciju sistema koja se odnosi na upravljanje računarskim resursima servera, radnih stanica i korisničkih računara, vrši dijagnosticiranje rada sistema, hardverskih čvorova ili softverskih pogrešaka, radi na otklanjanju jednostavnijih kvarova i zamjeni djelova, podešava instalacije i daje podršku korisnicima u upotrebi softverskih paketa, korištenju sistemskih i mrežnih resursa, održava korisnike account-e, vodi evidenciju i vrši nadzor pri servisiranju računara i kopir aparata i iste servisira, radi na sistemskoj analizi poslovnih procesa na Univerzitetu, izradi, unapređenju i održavanju
integralnog informacionog sistema za podršku tim poslovnim procesima, obavlja i druge poslove po nalogu Voditelja Centra.Povremeno obavlja i slijedeće poslove: vrši nadogradnju sistema i softverskih paketa novim verzijama ili tekućim verzijama sa otklonjenim nedostacima, vrši konfigurisanje nove opreme i mrežnih uređaja, planira razvoj (nadogradnja) računarskih resursa, softverskih paketa i daje preporuku za izbor hardvera i softvera.
POSEBNI USLOVI:  VSS - elektrotehnički fakultet, sa jednom godinom radnog iskustva.
2. ,,Viši stručni saradnik za poslove zaštite na radu, zaštite od požara i obezbjeđenje objekata,, - 1 izvršilac uz probni rad od 3 mjeseca
OPIS POSLOVA:prati i proučava propise iz oblasti ZNR i ZOP te inicira donošenje opštih akata iz tih oblasti,obavlja na Univerzitetu sve stručno-administrativne poslove iz oblasti ZNR i ZOP u skladu sa Zakonom i opštim aktima,izrađuje potrebne planove i programe te se stara o vođenju svih evidencija iz oblasti ZNR i ZOP,	kontaktira sa inspekcijskim organima i postupa po njihovim nalozima uz saglasnost Šefa Službe,podnosi nadležnim organima Univerziteta izvještaj iz oblasti ZNR i ZOP,prikuplja činjenice i/ili prisustvuje na mjestu nastale povrede zaposlenika na radu i popunjava prijavu o povredi na radu te vodi njihovu evidenciju,vrši neposredni nadzor nad primjenom mjera ZNR i ZOP te o uočenim nedostacima obavještava šefa Službe,brine o ispravnosti sredstava i opreme za gašenje požara,organizuje upućivanje radnika na sistematske i periodične ljekarske preglede,učestvuje u obuci radnika iz oblasti ZNR i ZOP,odgovoran je da predviđena oprema i sredstva za gašenje požara budu locirana na propisanom mjestu te da se ne koriste u nenamjenske svrhe,obezbjeđuje da natpisi , znaci zabrane i upozorenja budu uvijek vidno istaknuti,izrađuje raspored i vrši kontrolu rada zaposlenika, portira i spremačica i o tome vodi potrebnu evidenciju,utvrđuje sa domarima potrebe za sredstvima za održavanje higijene objekata,
izrađuje plan korištenja godišnjih odmora zaposlenika tehničke službe (portiri, spremačice),obavlja i druge poslove po nalogu i šefa Službe .
POSEBNI USLOVI: VSS – diplomirani inženjer zaštite na radu, sa tri godine radnog iskustva u struci i položenim stručnim ispitom za obavljanje poslova iz oblasti zaštite od požara.

II
OPĆI USLOVI za prijem u radni odnos:
a) da je državljanin Bosne i Hercegovine;
b) da je zdravstveno sposoban za obavljanje poslova radnog mjesta na koje aplicira;
c) da mu odlukom suda nije zabranjeno obavljanje poslova radnog mjesta na koje aplicira;
d) da se na njega ne odnosi član IX.1. Ustava Bosne i Hercegovine.

III
Uz svojeručno potpisan PRIJAVNI OBRAZAC kandidat je dužan priložiti sljedeću dokumentaciju:
· dokaze o ispunjavanju općih uslova i to:
a) uvjerenje o državljanstvu BiH, ne starije od šest mjeseci;
b) izjavu da mu odlukom suda nije zabranjeno obavljanje poslova radnog mjesta na koje aplicira, ovjerenu kod nadležnog organa ili notara;
c) izjavu da se na njega ne odnosi član IX. 1. Ustava Bosne i Hercegovine, ovjerenu kod nadležnog organa ili notara;
· dokaze o ispunjavanju posebnih uslova i to:
- diplomu o završenom odgovarajućem studiju te dodatak diplomi stečenoj po bolonjskom sistemu studiranja; 
- dokaz o položenom stručnom ispitu za obavljanje poslova iz oblasti zaštite od požara (za poziciju 2. Konkursa);
- uvjerenje o odgovarajućem radnom iskustvu izdato od poslodavca/poslodavaca kod kojih je kandidat radio ili radi, sa navedenim podacima na kojim poslovima kandidat radi ili je radio - naziv radnog mjesta, zahtijevanom stručnom spremom za obavljanje poslova konkretnog radnog mjesta, opis poslova, te preciziran period radnog angažmana ili uvjerenje o činjenicama iz matične evidencije izdato od strane Zavoda za penzijsko i invalidsko osiguranje – PIO/MIO ili uvjerenje nadležne Porezne uprave.
IV
Kandidat može pružiti i dokaze  za rangiranje  po kriteriju: „Pripadnost braniocima i članovima njihovih porodica“ i to:
-rješenje na snazi kojim je priznato pravo na ličnu ili porodičnu invalidninu, izdato od Općinske službe za boračko-invalidsku zaštitu;
- rješenje na snazi kojim je priznato svojstvo ratnog vojnog invalida, izdato od Općinske službe za boračko-invalidsku zaštitu;
- rješenje na snazi kojim je priznato pravo na mjesečno novčano primanje dobitniku ratnog priznanja i odlikovanja, odnosno članu njegove porodice, izdato od Općinske službe za boračko-invalidsku zaštitu;
- uvjerenje o učešću u oružanim snagama, izdato od Odjeljenja odbrane prema mjestu prebivališta.
Uz dokaze za rangiranje po kriteriju: „Pripadnost braniocima i članovima njihovih porodica“ kandidat je dužan priložiti i:
- uvjerenje da je nezaposleno lice koje se nalazi na evidenciji Službe za zapošljavanje Tuzlanskog kantona;
- izjavu da mu radni odnos zasnovan po osnovu ranije ostvarenog prioriteta pri zapošljavanju nije prestao njegovom krivicom i da po prestanku radnog odnosa nije ostvario pravo na otpremninu, ovjerenu kod nadležnog organa ili notara;
- dokaz Federalnog Zavoda PIO/MIO da nije korisnik prava na porodičnu penziju;
- dokaz da je član porodice šehida, poginulog, umrlog, nestalog branitelja/ratnog vojnog invalida/ dobitnika ratnog priznanja i odlikovanja/demobilisanog branitelja.
V
Kandidat koji ispunjava opšte i posebne uslove za obavljanje poslova radnog mjesta i koji uz prijavni obrazac na Konkurs dostavi dokaz da pripada kategoriji lica iz člana 86. i 87. stav (2) Zakona o socijalnoj zaštiti, zaštiti civilnih žrtava rata i zaštiti porodice sa djecom-drugi prečišćeni tekst (''Sl.novine TK'', br.18/23 i 7/24) te dokaze: da je nezaposleno lice i na evidenciji službe za zapošljavanje; da mu radni odnos, zasnovan po osnovu ranije ostvarene prednosti pri zapošljavanju, nije prestao njegovom krivicom ili da po prestanku radnog odnosa nije ostvario pravo na otpremninu, odnosno da nije korisnik prava na porodičnu penziju ostvaruje, pod jednakim uslovima, prioritet pri zapošljavanju, prema utvrđenom redosljedu.
VI
Urednom prijavom na Konkurs smatra se uredno popunjen PRIJAVNI OBRAZAC.
PRIJAVNI OBRAZAC i primjeri izjava iz tačaka c) i d) općih uslova Konkursa, nalaze se na web stranici Univerziteta www.untz.ba/konkursi.
Traženi dokazi iz Konkursa moraju biti priloženi u ovjerenoj fotokopiji, a izjave ovjerene kod nadležnog organa ili notara.
Izabrani kandidat dužan je, najkasnije jedan dan prije zaključivanja ugovora o radu, dostaviti ljekarsko uvjerenje ovlaštene zdravstvene ustanove kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje zaključuje ugovor o radu, ne starije od tri mjeseca.

VII
Prijavni obrazac sa traženim dokazima dostavlja se u zatvorenoj koverti na adresu: UNIVERZITET U TUZLI, Ul. Dr. Tihomila Markovića broj 1, 75000 Tuzla, sa naznakom: „Prijava na Konkurs na radno mjesto_______ - pozicija br. ____ Konkursa – ne otvaraj!“.
Rok za podnošenje prijava na Konkurs je 15 dana od dana objavljivanja Konkursa u dnevnom listu.
Neuredne, nepotpune i neblagovremene prijave će se odbaciti.


